delvis solidarisk hæftelse
Delvis solidarisk hæftelse er en juridisk betegnelse for, at flere kautionister alene hæfter for en del af låntagers samlede gæld.
Eksempelvis kan det være aftalt, at to kautionister hæfter for 50.000 kr. af en samlet gæld for låntager på 100.000 kr. Her kan långiver altså ikke kræve hele lånet tilbagebetalt af kautionisten, men alene en del af det samlede lån. Da flere kautionister hæfter for en del af det samlede lån, bortfalder den ene kautionists hæftelsesforpligtelse over for långiver, hvis den anden kautionist betaler det samlede skyldige beløb. Dette er ikke tilfældet ved pro rata hæftelse, hvor hver enkelt kautionist hæfter for hver sin del af låntagers gæld.